fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Miten palliatiivisen hoidon suositukset auttavat iäkkäiden elämän loppuvaiheen hoidossa? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
’’Äitini viimeiset hetket olivat rauhalliset ja kuolema kaunis. Mutta kaikki ei kuitenkaan mennyt kuin Strömsössä. Elämän loppuvaiheen hoidossa oli puutteita osaamisessa, katkoksia tiedonkulussa ja epäselvyyksiä vastuunjaossa. Läheiset joutuvat ottamaan suuren roolin hoidossa ja toimimaan palvelujen koordinoijina ja tiedon välittäjinä.’’
Näin kirjoitti eräs lukija lehden keskustelupalstalla. Parannettavaa oli sekä terveydenhuollon että sosiaalihuollon toiminnassa ja laadussa.
Sosiaali- ja terveysministeriön suositus palliatiivisen hoidon ja saattohoidon laadun parantamiseksi julkaistiin vuonna 2019. Terveyden ja hyvinvoinnin laitoksen (THL) Vanhuspalvelujen tila 2020 -seurannan mukaan valtaosa ympärivuorokautisen hoidon ja kotihoidon esihenkilöistä tietää suosituksista.
On hienoa nähdä, että toiminnasta vastaavat seuraavat, mitä alalla tapahtuu. Kansalliset suositukset ovat tärkeitä ohjauskeinoja, mutta ne pitää myös viedä käytäntöön, ja niitä pitää hyödyntää yksiköiden toiminnan kehittämisessä. Miten suosituksia voidaan käyttää elämän loppuvaiheen hoidon parantamiseksi?
Elämän loppuvaiheen hoidon ammattilaiset tarvitsevat monipuolista osaamista
Iäkkäiden palveluissa sairaanhoidollista osaamista on vähän, varsinkin iltaisin ja viikonloppuisin. Kivunhoitoon, saattohoitoon ja lääkehoitoon tarvitaan lisäkoulutusta erityisesti kotihoidossa. Suosituksissa osaamista korostetaankin vahvasti.
Yksiköiden esihenkilöillä on tärkeä rooli, mutta myös velvollisuus, henkilöstön osaamisen vahvistamisessa. Tämä tapahtuu muun muassa luomalla yksikköön itsensä kehittämisen kulttuuri. Esihenkilöiden tehtävä on kannustaa ja motivoida työntekijöitä lisäkouluttautumaan ja tehdä se mahdolliseksi. Täydennyskoulutuksesta saatu osaaminen pitää hyödyntää koko työyhteisön käyttöön.
Hyvä tapa perusosaamisen lisäämiseen on THL:n tänä vuonna avattu Saattohoitopassi-täydennyskoulutusverkkokurssi. Maksuton kurssi pohjautuu kansallisiin suosituksiin ja on tarkoitettu erityisesti perustason palliatiivisen hoidon parissa toimiville terveyden- ja sosiaalihuollon ammattilaisille.
Suosituksia voi hyödyntää myös vuorovaikutuksen kehittämiseen. Elämän loppuvaiheeseen liittyy paljon kysymyksiä, tunteita, ahdistusta ja pelkoja. Hoitajan pitää olla aidosti läsnä ja kuunnella ja kuulla, mitä kuolevalla ihmisellä ja hänen läheisillään on sydämellään. On tärkeää, että ihminen kokee, että saa riittävästi tietoa tilanteestaan, että hänen toiveensa otetaan huomioon ja että päätökset ovat hänen etunsa mukaisia. Onnistuneeseen vuorovaikutukseen ja asiakkaan äänen kuuluviin saamiseen tarvitaan hyvää osaamista.
Elämän loppuvaiheessa vointi voi muuttua nopeastikin, joten on tärkeää määritellä etukäteen, miten yksiköissä toimitaan mahdollisesti eteen tulevissa tilanteissa ja mistä saadaan tukea tarvittaessa.
Suositukset antavat taustatukea myös yhteistyölle. Siihen kuuluvat ennalta sovitut toimintatavat, kuten eri ammattiryhmien yhteistyö, lääkärin tavoitettavuus 24/7 ja kotisairaalan tuki, jonka avulla erityistason palliatiivinen hoito tuodaan potilaan luo. Näin vältetään kuormittavia, tarpeettomia sairaalakäyntejä.
Suositukset tukevat ammattilaisten käytännön työtä
Kansalliset suositukset on tarkoitettu käyttöön, ei pölyttymään arkistoon. Palvelun järjestäjien ja tuottajien lisäksi ne on tarkoitettu käytännön työntekijöiden tueksi. Ne ovat hyvä työväline kehittämiskohteiden ja osaamistarpeiden tunnistamiseen. Suositukset auttavat kasvattamaan ymmärrystä ja pohtimaan, millaisia toimintakäytäntöjen pitäisi olla ja millaista osaamista yksikössä tarvitaan.
Viime kädessä suositusten tarkoituksena on parantaa ammattilaisten mahdollisuuksia tarjota parasta mahdollista palliatiivista hoitoa ja saattohoitoa sitä tarvitseville. Jokaisen elämä loppuu kerran, toivottavasti hyvin ja arvokkaasti.
Suositus palliatiivisen hoidon ja saattohoidon tuottamisesta ja laadun parantamisesta Suomessa (STM)
Palliatiivisen hoidon suositukset tunnetaan, mutta niitä voisi hyödyntää iäkkäiden hoidossa enemmänkin (THL)
Teija Hammar johtava asiantuntija Hyvinvointivaltion tutkimus ja uudistaminen, THL
Pirita Forsius tutkija Hyvinvointivaltion tutkimus ja uudistaminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.